امریکی کسان 1826 پونڈ وزنی پیٹھا کدو اُگا کر مقابلہ جیت گیا 
یوٹاہ میں زیادہ وزن کے پیٹھا کدو کے 16 ویں سالانہ مقابلے میں اول انعام حاصل کرنے والے پیٹھے کا وزن 1826 پونڈ یعنی 830 کلو سے زیادہ ہے۔ یہ پہلا ایسا پیٹھا ہے جو کسی فارم کی بجائے عام کھیت میں پیدا ہوا ہے۔
ویب ڈیسک — لیکن اس سال نئی فصل نے وزن کے تمام سابقہ ریکارڈ توڑ دیتے ہیں۔ اور وہاں کم ازکم 8 ایسے پیٹھا کدو سامنے آ چکے ہیں، جن کا وزن ایک ہزار پونڈ یعنی 455 کلو گرام سے زیادہ ہے۔ یوٹاہ میں زیادہ وزن کے پیٹھا کا سالانہ مقابلہ بھی ہوتا ہے۔ حال ہی میں ہونے والے 16 ویں سالانہ مقابلے میں جس پیٹھے کو پہلا انعام ملا ہے اس کا وزن 1826 پونڈ یعنی 830 کلو سے زیادہ ہے یہ پیٹھا کدو ایک مقامی کاشت کار محمد صادق کے کھیت میں پیدا ہوا ہے۔ اس سے قبل بڑے سائز کے پیٹھے عموماً گرین ہاوسز میں پیدا ہوتے رہے ہیں۔ یہ پہلا ایسا بھاری اور زیادہ وزن کا پیٹھا ہے جو فارم سے باہر ایک عام کسان کے کھیت میں پیدا ہوا ہے۔ اس مقابلے کے منتظمین کا کہنا ہے کہ یہ یوٹاہ کی تاریخ کا دوسرا سب سے وزنی پیٹھا ہے۔ زیادہ وزن کے پیٹھا کدو کے مقابلے کی ایک اور تقریب 10 اکتوبر کو پلیزنٹ گروو شہر کے ایک فارم میں منعقد کی جائے گی۔ امریکہ میں پیٹھا کھانے اور میٹھے پکوانوں کے ساتھ مختلف تقریبات میں بھی استعمال ہوتا ہے۔ جن میں ہالوین سب سے نمایاں ہے، جس میں زیادہ تر لوگ اپنے گھروں کے باہر پیٹھے کو بڑی خوبصورتی سے سجاتے ہیں۔ یہ تقریب اکتوبر کے آخر میں منائی جاتی ہے۔